runetrust/blame-folketinget-dk huggingface dataset:
Ane Halsboe-Jørgensen (S), 2020-05-27:
Og det er helt grundlæggende det, som regeringen med støttepartierne har sagt at vi gerne vil gøre – altså inden for rammerne af su-forliget, inden for den fælles aftale, vi har med hinanden, at øve os i at gøre det bedre end det, vi ser i dag.
Kasper Roug (S), 2023-02-23:
Det er jo meget anderledes at bo på en campingplads hele året, end det f.eks. er at bo i en normal lejlighed eller et hus, og derfor er vi i Socialdemokratiet selvfølgelig også lidt skeptiske over for, at man risikerer at lave faste boligformer ude i de her rekreative områder.
Margot Torp (S), 2001-02-20:
Til fru Eva Kjer Hansen: Som det allerede blev kundgjort på denne store ligestillingskonference den 5. februar, har regeringspartierne gennem nogen tid arbejdet på at få udformet en ligelønslov, og det har sådan set været kundgjort allerede, da vi lavede ligestillingsloven i sidste samling eller i efteråret - det kan jeg snart ikke huske - men i hvert fald har den været på trapperne et stykke tid.
Kirsten Jacobsen (FP), 1998-12-03:
Jeg tror da, at Erhvervsudvalgets medlemmer, Folketinget og offentligheden ville være meget interesseret i at få at vide, hvad var det for nogle svar på de stillede spørgsmål, som det socialdemokratiske medlem hørte blev givet af økonomiministeren, og som vi andre fuldstændig overhørte.
Hans Christian Schmidt (V), 2017-11-23:
Men jeg synes i hvert fald, at det er vigtigt, når man har fulgt både de foretræder, der har været, og de mennesker, der har deltaget i dem, at vi både ser på dem, der er omfattet af den ene del af ordningen, og på dem, der er omfattet af den anden del, nemlig alle skovejerne.
Marianne Jelved (RV), 2008-04-03:
Jeg noterer mig så, at ministeren her fra talerstolen har sagt meget klart, at den gældende lovgivning ikke kan bruges til at opkræve brugerbetaling eller gebyrer eller afgifter i forbindelse med undervisning og eksamener til de ordinære videregående uddannelser, altså nøjagtig sådan, som det her beslutningsforslag egentlig siger det.
Torsten Schack Pedersen (V), 2009-04-29:
: Det står Venstre for - det er et klart budskab, det kan man forholde sig til - modsat altså en rød opposition, der ikke tør spille med åbne kort, hvor udfasning af rentefradraget ikke afvises, hvor der er modstand mod skattestoppet før, under og efter en skattereform, og hvor der tales om en dynamisk afgiftspolitik.
Brian Mikkelsen (KF), 2010-01-26:
Ifølge de statistiske oplysninger, som Rådet for Sikker Trafik har indhentet fra Sverige, steg brugen af cykelhjelm for de svenske 6-12-årige fra ca. 55 pct. i 2004 til ca. 75 pct. i 2005, hvor loven trådte i kraft.
Elsebeth Gerner Nielsen (RV), 1999-05-18:
På den baggrund må vi tage stilling til, hvordan vi får driften i et opera- og musikhus til at hænge sammen, og det er klart, at jo flere ballet- og operaforestillinger vi vil have i dette hus, jo dyrere bliver det, hvis vi da ikke skal skære aktiviteterne på Gammel Scene ned.
Marianne Bigum (SF), 2024-04-16:
Ja, det er et kompliceret beslutningsforslag – jeg kan godt lide at gøre tingene grundigt – men ordføreren spurgte f.eks. helt konkret i forhold til offentlige deponier, og jeg vil egentlig bare sige til ordføreren, at jeg sådan set deler bekymringen for den her udfordring, og at jeg også har stillet en række spørgsmål til ministeren.
Ole Stavad (S), 2003-05-23:
Derfor er det jo interessant, at Venstres ordfører og Dansk Folkepartis ordfører og den konservative ordfører bliver lidt ophidsede over, at det er uansvarligt, det jeg forlanger. Det er altså uansvarligt, kan jeg forstå, at sige til regeringen, at regeringen skal bære sit eget ansvar for den økonomi, der skal til for at leve op til de løfter, i stedet for at sende sorteper videre til kommuner og amter.
Karen J. Klint (S), 2003-03-26:
Så det er lige så meget det, vi også efterlyser, for når man på boligområdet i den pæne blå plan kan handle så mange år frem i tiden og vi på andre økonomisæt også tænker frem til år 2010, hvorfor tænker vi så utrolig smalt, lige så snart det er på handicapområdet?
Birthe Rønn Hornbech (V), 2001-04-25:
For det er jo, som hr. Larsen-Jensen siger, og som jeg mange gange under Schengen-debatten har fremført: Vi mener altså, at det, som Dansk Folkeparti til daglig elsker, forstærket politiindsats og alle de andre ting med Schengen, er en stor fordel. Og det er jo hr. Thulesen Dahls traume og problem, at alle de stramninger, der finder sted med hensyn til internationalt politisamarbejde, EU-samarbejdet, må hr. Thulesen Dahl vende sig imod, bare fordi vi gør det sammen med andre lande.
Bertel Haarder (V), 2008-05-08:
Jeg er glad for, at der heller ikke i fru Christine Antorinis indlæg var tale om forligsbrud, og det skyldes naturligvis, at vi ovre ved finansministerens bord har været ganske på det rene med, at selv om vi havde en aftale om fordeling af globaliseringsmidler, var der ikke dermed taget stilling til eventuelle, generelle finanspolitiske indgreb, som rammer den offentlige sektor over en bank.
Johs. Poulsen (RV), 2008-01-31:
Så vi er tilfredse med det forslag til vedtagelse, der ligger i dag, som altså har det her fremadrettede sigte, og vi håber sådan set, at hele Folketinget vil kunne stemme for et sådant forslag til vedtagelse, fordi det altså trækker perspektiverne op og også formulerer de udfordringer, som vi står med.
Birgitte Josefsen (V), 2009-01-30:
Men vi ser som sagt frem til Forebyggelseskommissionens anbefalinger og hele rapporten, og jeg er helt sikker på, at når den rapport foreligger og ministeriet og ministeren har forholdt sig til de anbefalinger, der er deri, vil der blive en politisk proces, og derfor synes jeg, at mange af de intentioner, der ligger i beslutningsforslaget, borger for, at der kan blive en konstruktiv drøftelse, og at vi sammen kan blive enige om at få sat nogle mål for, hvordan vi skal sætte fokus på hele forebyggelsesprocessen fremadrettet.
Louise Brown (LA), 2024-11-21:
Danskerne fortjener en ældrepleje, der tager udgangspunkt i deres behov og ønsker, en pleje, hvor de ældre og deres pårørende oplever frihed og respekt, og vi vil gøre vores til, at vi med udmøntningen også holder fast i, at det offentlige skal støtte og ikke styre.
Uffe Elbæk (ALT), 2016-05-03:
Jeg er jo enig i, at det er dejligt, hvis det er os, der sætter spillereglerne og formulerer spillereglerne, men de papirer, der nu er blevet lækket, tyder i den grad på, at det er amerikanske spilleregler, og det er selvfølgelig derfor, jeg stillede spørgsmålet.
Nick Hækkerup (S), 2010-05-31:
Regeringen og Dansk Folkeparti synes åbenbart, at det er mere retfærdigt at sende regningen og tømmermændene videre til almindeligt hårdtarbejdende danskere, som hver eneste dag passer deres arbejde, henter deres børn i daginstitutioner, kører ungerne til fritidstilbud, hvis de da ikke er sparet væk.
Lennart Damsbo-Andersen (S), 2009-04-03:
Det er meget interessant, for der sker faktisk det, at efter 52 uger er sygedagpengene en ren kommunal udgift, og jeg er meget, meget sikker på, at man fra kommunal side vil være meget opmærksom på, at man ikke betaler sygedagpenge i længere tid end allerhøjst nødvendigt.
Steen Gade (SF), 2015-04-10:
Hvis nu vi siger, at det er omkring 40 år siden, at Thisted fik sit geotermianlæg, så vil jeg spørge, om markedet er lykkedes særlig godt siden da med at få noget varmt vand op – hvilket også hr. Villum Christensen er enig i er meget fornuftigt, sådan som jeg har forstået det.
Sonja Albrink (CD), 2001-03-27:
Antallet af asylansøgere, som sigtes for overtrædelse af straffeloven, er ganske simpelt for højt, og derfor må der ske noget i forhold til de asylansøgere, som jo i højere grad er kommet hertil for at begå kriminalitet end for at søge tilflugt for forfølgelse.
Jane Heitmann (V), 2017-05-29:
Det er ikke en opgave, som vi her fra Christiansborg skal pålægge hverken kommuner eller regioner. Sidst, men ikke mindst, skal jeg ikke undlade at nævne, at vi for kort tid siden jo har indgået en politisk aftale også med Alternativet omkring ledmanipulation, så det nu også bliver muligt for registrerede alternative behandlere at tilbyde det.
Bjarne Laustsen (S), 2003-03-19:
Så nu må vi forvente noget, og mit spørgsmål er i hvert fald: Hvad vil regeringen egentlig gøre ved den stigende ledighed, som koster så mange milliarder kroner ekstra på overførselsindkomsterne, fordi vi nu har oplevet en stigning i ledigheden, som ministeren også bekræfter?
Anders Samuelsen (LA), 2017-03-24:
Jamen det var jeg faktisk inde på i min besvarelse, altså at noget af det – desværre, fordi det gik i England, sådan som Dansk Folkeparti håbede at det ville gå, nemlig at det blev et nej – som vi jo er enige om bredt i det danske Folketing, nemlig at vi skal kigge på en indeksering af velfærdsydelserne, er noget, jeg har og Liberal Alliance har en konkret mulighed for at være med til at påvirke nu gennem de samtaler, som jeg allerede har ført med europæiske kolleger, og som jeg i stigende grad kommer til at føre, og det vil jeg også være fokuseret på i de samtaler, jeg skal have, når jeg skal på alliancerejserne.
Anders Samuelsen (RV), 2004-05-19:
For det første kunne jeg godt tænke mig at vide, hvilke metoder der har været anvendt i Venstres gruppeværelse for at få banket de mere liberale elementer i gruppen på plads, de elementer, som man inden valget var ude at tordne imod monopolet med, og talte om, at en liberalisering var nødvendig.
Sonja Mikkelsen (S), 1998-04-21:
Jeg vil gerne sige til hr. Svend Heiselberg for at rydde den misforståelse af vejen, at arbejdsgiverne ikke bliver betalt for det arbejde, der er forbundet med lønindeholdelse, at der faktisk ligger en betaling både for overhovedet at oprette en sag og en løbende betaling for, at de foretager opkrævningerne.
Torsten Schack Pedersen (V), 2016-03-31:
Det har medført en lang række ændringer, og det forslag, som erhvervs- og vækstministeren har fremsat, og som vi nu behandler, implementerer jo så såvel EU's ottende selskabsdirektiv som konsekvenserne af en række forordninger, som kræver forskellige justeringer i dansk lovgivning.
Rosa Lund (EL), 2020-04-29:
Og jeg er da bange for, at man så går på kompromis med løn- og arbejdsvilkår, når man søger om sin permanente opholdstilladelse, fordi man er så bange for at blive fyret, fordi det har så store konsekvenser for ens opholdsgrundlag i Danmark, hvis man bliver fyret.
Jens Peter Vernersen (S), 2001-09-06:
Det, som vi jo ved ud over det, som hr. Ole Sohn nævnte, er, at hvis man tjener 1 mio. kr., så får man en skattelettelse på 48.000 kr. Men så er der hele mellemskatteområdet: Hvis man tjener 200.000/ 250.000 kr.,
Peter Hummelgaard Thomsen (S), 2017-12-12:
I det hele taget synes jeg jo, at der i de her år – og med god grund – er rigtig mange vigtige årsager til at diskutere, i hvert fald hvis man har den holdning, jeg har, hvordan man også kan fremtidssikre opbakningen, men også bæredygtigheden i EU-projektet.
Sophie Hæstorp Andersen (S), 2026-01-28:
Noget andet er også at sikre, at vi har organisationer som Børns Vilkår, Red Barnet eller andre, der har mulighed for bredt set at sikre, at børn og unge kender til de muligheder, der er for at få en bisidder, for der er jo også en bisidderordning hos Børns Vilkår.
Ole Birk Olesen (LA), 2015-05-12:
Men nu har vi efterhånden så mange love, der tillader, at man kan gå ind i folks private hjem uden en retskendelse, at der ikke længere er tale om særegne undtagelser, men at det er den generelle regel, at lige så snart myndighederne beder Folketinget om en lov, der giver myndighederne lov til at komme ind på folks private enemærker, giver Folketinget det bare, og det er den generelle regel – og det er jo ikke godt.
Finn Sørensen (EL), 2015-05-19:
Samtidig har vi jo faktisk fået en forværring af problemstillingen, fordi vi i det lovforslag om Udbetaling Danmark, som flere har henvist til, indfører et nyt begreb, der ligner det her med ægteskabslignende forhold, men det er et begreb, som ikke er defineret i lovgivningen, nemlig begrebet formodet samlevende, hvad det så end måtte være for noget.
Peter Hansen-Nord (V), 1999-04-08:
Det vil altså sige kvoter, og kvoter, der kan handles, at man kan foretage opsparing, såkaldt banking, af sine miljøforpligtelser, og at vi har fået knæsat, hvad der havde været umuligt for bare få år siden, princippet om, at hvis man kører stærkere på motorvejen, end hastighedsbegrænsningen tilsiger, med andre ord hvis man overskrider sine kvoter, ja, så betaler man en afgift, og så kan man i øvrigt få lov til at køre stærkere, indtil det bliver opdaget næste gang. Jeg synes, det er et håndterbart system, som giver aktørerne mulighed for at finde ud af, hvordan de bedst placerer sig på markedet.
Martin Henriksen (DF), 2005-05-03:
Det var, fordi den socialdemokratiske ordfører talte om, at man skulle forholde sig til realiteterne, og når det så er en realitet, at f.eks. USA er meget kritisk over for, at vi ophæver EU’s våbenembargo, og Japan er meget kritisk, er det vel også nogle realiteter, vi skal forholde os til.
Thorkild B. Fransgaard (FRI), 2000-02-04:
Der er kun én ting, man kan sige om det, og det er, at det giver dobbeltadministration, for i langt, langt de fleste tilfælde er det sådan, at amtet følger den indstilling, der ligger fra kommunen, og heldigvis for det, for ellers var det umuligt at få noget igennem ude i landdistrikterne.
Else Theill Sørensen (KF), 2002-10-10:
Formålet med integrationsindsatsen, både før og efter det her lovforslag, er jo, at udlændinge, der af den ene eller anden grund kommer til Danmark, så hurtigt som muligt skal kunne deltage i samfundslivet og i arbejdslivet på lige fod med den øvrige del af befolkningen.
Esben Lunde Larsen (V), 2016-05-12:
En vedtagelse af Alternativets forslag sætter dansk landbrug i en situation som den før udfasningen af de reducerede normer, da det i givet fald vil være en fordel for landmanden ikke at øge kvælstofforbruget på udvalgte arealer, men blot fortsætte efter hidtidig praksis, før normreduktionens udfasning.
Erling Bonnesen (V), 2019-03-28:
Har Enhedslisten fået foretaget nogen samlede samfundsøkonomiske beregninger af konsekvenserne af det, altså hvad det så at sige koster, hvis man reducerer produktionen så meget, som der er tale om her, samt iværksætter de andre tiltag, som så øger regningen oven i det?
Bjarne Corydon (S), 2012-01-18:
Det princip var centralt i det valggrundlag, mit parti lagde frem i valgkampen i forlængelse af en række andre konkrete forslag, hvoraf nogle har kunnet gennemføres – og vi skal, tror jeg, begge to debattere en hel del af dem grundigt i morgen – og andre ikke har kunnet gennemføres.
Jeppe Kofod (S), 2010-01-21:
Og vi må også spørge os selv i en tid, hvor vi har en økonomisk og finansiel krise, der rammer ulandene ulige hårdt, der rammer de mest udsatte og sårbare grupper i vores samfund, børnene ikke mindst, som UNICEF hjælper, om det er klogt at skære i deres bevilling.
Peter Juel-Jensen (V), 2020-12-09:
Er regeringen klar til at holde hånden under Folkemødet og infrastrukturen bagved, indtil vi er på den anden side af pandemien, da færre aktører, organisationer og virksomheder har ansøgt om deltagelse i Folkemødet 2021 og det selvfølgelig udfordrer Folkemødet og ikke mindst tankerne bag?
Rune Lund (EL), 2007-02-20:
Jeg tror, at hvis forbrugerne kunne få mere reel information om, hvordan de varer, de køber, er produceret, så ville de købe mange flere varer, som var produceret under ordentlige vilkår, for det er jo ligegyldigt for forbrugeren, som går ned og køber i butikken ud fra prisen, om den arbejder, som har siddet og lavet T-shirten, har tjent 12 øre pr. produceret T-shirt eller har tjent 24 øre pr. produceret T-shirt.
Gitte Lillelund Bech (V), 2001-05-02:
Vi mener, at den finansiering, der ligger i den eksisterende reform, er den, der er det store problem. Men det hindrer jo ikke, at man sagtens kan spille ud med ideer om en skolelederuddannelse, og jeg tager da meget vel imod, at ministeren også er interesseret inden for det her område.
Stine Brix (EL), 2012-03-29:
Jeg vil spørge lidt videre ind til det, som ordføreren her til sidste talte om med hensyn til klagesystemet i Danmark, for det er jo sådan, at bl.a. organisationen LEV, som ordføreren henviser til, er stærkt bekymret for det forslag, som foreligger, om at indskrive kommunale serviceniveauer og hensynet til kommunens økonomi, når ankesystemet i Danmark skal vurdere, hvorvidt en sag er afgjort korrekt eller ej.
Tove Videbæk (KRF), 2002-02-20:
Det er klart, at gennemførelsen af det her må forudsætte et serviceniveau, der er mindst det samme som i en kommunal hjemmesygeplejerskeordning, og det indebærer jo bl.a., at de kommunale hjælpemidler skal stå til disposition for de patienter, som de privatansatte sygeplejersker behandler, på samme måde som hvis sygeplejerskerne havde været kommunalt ansatte.
Anne Baastrup (SF), 2008-01-11:
Det, vi jo ved, er, at lovforslaget og arbejdet i Den Grønlandske Retsvæsenskommission reelt har været færdigt i rigtig mange år, men på grund af skriveproblemer og på grund af oversættelsesproblemer har det taget, jeg ved ikke hvor mange år, før vi nu kan have den her festdag.
Victoria Velasquez (EL), 2023-12-21:
6.553 kr. før skat er der nogle mennesker som er blevet syge eller som har fået en fyreseddel i hånden der får, og vi lavede en aftale, hvor vi gav de børnefamilier 80.000 kr. ekstra om året, for at der var råd til vintertøj, at der var råd til julegaver, at der var råd til, at køleskabet ikke var tømt i slutningen af måneden.
Ole Sohn (SF), 2007-04-17:
Det synes jeg da alt andet lige var en rimelig klar melding, for det betyder jo, at de kommuner, der i dag har overskredet deres budgetter og ved det, nu skal indstille sig på og meddele borgerne, at på grund af den lov, som et flertal i Folketinget har vedtaget, må de i indeværende år gennemføre nye drastiske nedskæringer for at komme ned på det budgetniveau, som blev aftalt sidste år, uanset årsagerne.
Christian H. Hansen (DF), 2004-06-01:
Det er simpelt hen sådan, at vi er tre partier, der vil være med til at sikre forbrugernes sikkerhed fremover, og jeg tror, forbrugerne er glade for at se, at der kommer mere end én vagthund fra de partier, som kæmper deres sag, herop. Jeg må bare sige, at der står mange åbne tvivlsspørgsmål tilbage.
Nanna Westerby (SF), 2009-12-01:
Jeg synes jo, at det er lidt påfaldende, at man har haft én måde at opgøre antallet af unge med en ungdomsuddannelse på indtil nu, hvor det begynder at knibe med at nå den målsætning, der skal være nået om en måned, nemlig at 85 pct. af en ungdomsårgang skal have en ungdomsuddannelse, og at man så pludselig ændrer opgørelsesmetoden, så man næsten har nået målsætningen.
Pernille Rosenkrantz-Theil (S), 2014-05-08:
Men vi har altså også at gøre med et område her, hvor vi må se på, om der kan være andre, flere, nye håndtag, som vi skal have bragt i spil, og det vil jeg hermed gerne tilkendegive at vi selvfølgelig er villige til at sætte os og kigge på.
Benny Engelbrecht (S), 2014-11-11:
Hvis banken ikke mener, at kundeoplysningerne er korrekte og kunden ikke vil medvirke til, at banken får korrekte oplysninger, vil det ligeledes kunne få konsekvenser for kunden, men det, vi sikrer med forslaget her, er blot, at kunden på en lettere måde kan give banken de relevante oplysninger.
Klaus Hækkerup (S), 2004-10-20:
Jeg er jo nødt til at henholde mig til gengivelsen i Frederiksborg Amts Avis: Partierne bliver hasteindkaldt af borgmesteren, som i øvrigt tilhører samme parti som indenrigs- og sundhedsministeren, og bliver orienteret om, at nu er der faktisk kommet et tilsagn fra ministeriet om, at man kan undlade at deponere og derfor ikke behøver at sætte skatten op.
Peter Hummelgaard (S), 2024-11-13:
Justitsministeriet har den 25. september 2024 orienteret Dansk Sportsskytte Forbund om, at Justitsministeriet ville udarbejde et udkast til ændring af våbenbekendtgørelsen, hvor der vil blive lagt op til, at Dansk Sportsskytte Forbund optages på våbenbekendtgørelsen som hovedorganisation.
Serdal Benli (SF), 2024-11-01:
I SF er vi dog opmærksomme på behovet for at sikre, at den grønne omstilling fortsætter i en retfærdig og balanceret retning, og det er vigtigt, at vi i denne proces stadig har blik for at skabe sociale og økonomiske løsninger, som hjælper både virksomheder og private til at være med i den grønne omstilling.
Per Clausen (EL), 2007-01-23:
Jeg skal dog understrege – også på trods af den morsomhed, hr. Christian H. Hansen kom med, om, at køerne nu skulle trækkes ud i snor – at baggrunden for, at vi har fremsat det her forslag, ikke er grundige studier af Morten Korch, og det er for så vidt heller ikke mine efterhånden noget sådan slørede erindringer om barndommen, som i øvrigt heller ikke var på landet, men inde i en by, men at vi faktisk opfatter det sådan, at der er tale om nogle reelle dyrevelfærdsmæssige problemer, der med nogle forholdsvis enkle midler kan løses.
Karen J. Klint (S), 2004-10-22:
Når det så er sagt, er det jo vigtigt at holde fast i, at når man har forvaltet nogle ting forskelligt og tingene så bliver samlet og bliver gjort helt ens, så kan der jo netop godt i en periode, hvor man kører med mange fagministerier, være nogle specifikke problemstillinger, som der så skal tages højde for i det enkelte ministerium, og de skal selvfølgelig ikke druknes i forenklingens navn.
Gitte Seeberg (KF), 2002-03-19:
Det Konservative Folkeparti kan, som jeg har nævnt, ikke støtte Socialdemokratiets forslag om skattestigninger, og det er, må jeg sige, også lidt skuffende, at Det Radikale Venstre overordnet kører i samme spor, især nu, hvor regeringssamarbejdet med de skatteglade Socialdemokrater er ophørt.
Troels Lund Poulsen (V), 2008-05-14:
Så ja, jeg deler den ambition og det mål, at vi nu også skal se på, om vi skal bruge andre værktøjer for at nå det mål, som vi har sat, og det var sådan set det, jeg hørte den konservative ordfører sige, og som jeg også ved at den konservative ordfører tidligere har sagt.
Pernille Rosenkrantz-Theil (EL), 2004-11-17:
Hvis vi altså kan gøre det klart i tekst og tale, at det, der er meningen med det her forslag, er at åbne mulighed for et ritual, hvilket altså vil sige, at ikke en eneste borger uanset trosretning ville kunne komme med loven i hånden og gennemtvinge at kunne få foretaget et vielsesritual, vil Venstre så støtte forslaget?
Helle Thorning-Schmidt (S), 2014-10-09:
Så kan vi jo i mellemtiden glæde os over, at vi rent faktisk i fællesskab har mildnet den meget brutale indfasning af hr. Kristian Thulesen Dahls dagpengereform, sådan at vi rent faktisk har sikret forsørgelse til de mennesker, som har opbrugt deres dagpengeret.
Aase D. Madsen (DF), 2003-02-19:
Derfor vil jeg gerne spørge, om ministerens svar skal forstås således, at ministeren finder sagen tilstrækkelig oplyst, og at der ikke er noget ansvar, der kan placeres, hverken politisk eller hos de mange embedsmænd, på hvis vegne ministeren har beklaget, at man ikke brugte den faktiske viden, man lå inde med, til at forhindre opførelsen af de stærkt tabsgivende barmarksværker. Hvis det er tilfældet, må ministeren nu her klart og tydeligt i Folketingssalen over for Folketinget udstede en garanti for, at der ikke senere dukker oplysninger op om yderligere forsømmelser fra forvaltningens side i denne skandale. Kan ministeren det?
Jens Henrik Thulesen Dahl (DD), 2023-04-14:
For det her er et kulturelement, og det, der ligger nu, er jeg bange for mere bliver sådan en »skal«-opgave, der dybest set ikke giver den helt store værdi i sidste ende, og det er rigtig, rigtig ærgerligt, for det er ikke det, vi skal bruge ressourcerne på.
Keld Albrechtsen (EL), 2001-01-11:
Jeg må forstå hr. Jørn Jespersen sådan, at SF er indstillet på at opgive moratoriet og acceptere igangsættelsen af godkendelser af disse nye gensplejsede organismer, og det synes jeg er en bedrøvelig melding fra hr. Jørn Jespersen, det må jeg sige. Så vil jeg gerne besvare det spørgsmål, han stiller mig.